Antonio Ruiz de Azua

Antonio Ruiz de Azua Zabalbeaskoa, ezizenez Ogoñope (Elantxobe, Bizkaia, 1904 - Mexiko, 1974) euskal idazlea, kazetaria eta politikaria izan zen.

 Biografia 
Elantxoben jaiota, oso goiz hasi zen aldizkari desberdinetan kolaboratzen, besteak beste, Eguna eta Euzkadi aldizkarietan, "Elantxobetar bat" ezizenarekin. Gerra zibila hasi eta gero, Bartzelonan babestu zen. 1938an erbesteko bidea hartu zuen eta Mexiko Hirira joan zen. Hiri iparamerikar horretan euskal nazionalismoaren aldeko lan eskerga egin zuen. Euskal Etxearen burua izan zen. Aldi berean, kazetaritzako lanetan jarraitu zuen; horrela Euzko Deya. La Voz de los Vascos en México euskarazko orrialdea eraman zuen urte askoan. Ekin izeneko aldizkari bat sortu ere bai, zorte handirik izan gabe ezen zenbaki bakarra kaleratu baitzuen. Irratiko saiotan ere parte hartu zuen sarritan. EAJko militantea zen. Bere goitizena nazionalisten artean ospetsua egin zen; haren jatorria Elantxobeko Ogoño itsasmuturrean zegoen. Mexikon hil zen, 1974an. Bernardo Anaut, http://www.euskomedia.org/aunamendi/122458

 Lanak 

 Ipuinak 
 Ipuiñak eta izkirimiriak

 Antzezlanak 
 Euzkadiko erri baten. Mexiko: Ekin, 1950.

 Erreferentziak 

 Kanpo loturak 
 Ogoñope eta Manuel Irujoren arteko gutunak.
 Ogoñoperen lanak euskal prentsan.

Kategoria:Elantxobetarrak
Kategoria:Euskal Herriko frankismoaren erbesteratuak
Kategoria:Bizkaiko kazetariak
Kategoria:Euskal idazleen zirriborroak
Kategoria:Euskal kazetariak
Kategoria:Euskal antzerkigileak
Kategoria:Jelkideak
Kategoria:Euskarazko saiakeragileak
Kategoria:Euskarazko ipuingileak